# การประกวดเพลงยูโรวิชันปี 2024

| การประกวดเพลงยูโรวิชันปี 2024 |
| --- |
| *รวมใจกันด้วยเสียงดนตรี* (*United by Music*) |
|  |
| วันและเวลา |
| รอบรองชนะเลิศรอบที่ 1 | * 7 พฤษภาคม ค.ศ. 2024
 |
| รอบรองชนะเลิศรอบที่ 2 | * 9 พฤษภาคม ค.ศ. 2024
 |
| รอบชิงชนะเลิศ | * 11 พฤษภาคม ค.ศ. 2024
 |
| เจ้าภาพ |
| สถานที่จัดงาน | มัลเมออะเรนา มัลเมอ สวีเดน |
| สถานีโทรทัศน์เจ้าภาพ | สถานีโทรทัศน์แห่งชาติสวีเดน (เอสเวียเทีย) |
| ผู้บริหารระดับสูง | มัตติน เอิสเตอดอล |
| ผู้กำกับ | * โรบิน ฮอฟวันเดอร์
* ดาเนียล เจลิเน็ค
* เฟรดริก แบ็คลันด์
 |
| ผู้อำนวยการสร้าง | * เอ็บบา อเดียลส์สัน
* คริสเทล โธลเซ วิลเลอร์ส
 |
| พิธีกร | * เพียทรา เมเด
* มาลิน อาเกอร์มาน
 |
| ผู้เข้าร่วม |
| จำนวนผลงานที่เข้าร่วม | 37 |
| จำนวนผู้เข้ารอบชิงชนะเลิศ | 25 |
| ประเทศที่กลับมาเข้าร่วมอีกครั้ง | * ลักเซมเบิร์ก
 |
| ประเทศที่ถูกตัดสิทธิ | * เนเธอร์แลนด์
 |
| ประเทศที่ถอนตัว/ไม่กลับมาเข้าร่วม | * โรมาเนีย
 |
|
แผนที่ประเทศที่เข้าร่วม
*
* ประเทศที่เข้ารอบชิงชนะเลิศ
* ประเทศที่ตกรอบรองชนะเลิศ
* ประเทศที่เข้ารอบชิงชนะเลิศ แต่ถูกตัดสิทธิในภายหลัง
* ประเทศที่เคยเข้าร่วมในอดีตแต่ไม่เข้าร่วมในปี 2024
 |
| การลงคะแนน |
| ระบบการลงคะแนน | แต่ละประเทศจะให้คะแนนหนึ่งครั้งในรอบรองชนะเลิศและสองครั้งในรอบชิงชนะเลิศ โดยจะให้ 12 10 และ 8–1 คะแนนต่อเพลงสิบเพลง
ในทั้งสามรายการจะมีการนับคะแนนโหวตออนไลน์จากผู้ชมในประเทศที่ไม่ได้เข้าร่วมและนับรวมเป็นคะแนนชุดเดียวกัน |
| เพลงชนะเลิศ |   สวิตเซอร์แลนด์ "เดอะโคด" |
|

มัลเมออะเรนาในมัลเมอเป็นสถานที่จัดการประกวดปี 2024
**การประกวดเพลงยูโรวิชันปี 2024** (อังกฤษ: *Eurovision Song Contest 2024*, ฝรั่งเศส: *Concours Eurovision de la chanson 2024*) เป็นการประกวดเพลงซึ่งจัดขึ้นที่เมืองมัลเมอ ประเทศสวีเดน ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีสถานีโทรทัศน์แห่งชาติสวีเดนเป็นเจ้าภาพ โดยมีประเทศที่เข้าร่วมทั้งหมด 37 ประเทศ แข่งขันรอบคัดเลือกในวันที่ 7 และ 9 พฤษภาคม ค.ศ. 2024 และรอบชิงชนะเลิศในวันที่ 11 พฤษภาคม ค.ศ. 2024 โดยเป็นการจัดประกวดครั้งที่เจ็ดของสวีเดน และเป็นการจัดประกวดครั้งที่สามในเมืองมัลเมอต่อจากการประกวดในปี 1992 และ 2013

การตัดสินผู้ชนะในปีนี้ ใช้คะแนนโหวตจากผู้ชมทั้งหมดในรอบคัดเลือก และคะแนนโหวตจากคณะกรรมการกับจากผู้ชมในรอบชิงชนะเลิศ อีกทั้งผู้ชมจากประเทศที่ไม่ได้เข้าร่วมประกวดสามารถโหวตได้ทางออนไลน์ในทุกรอบ โดยคะแนนจะรวมเข้าในกลุ่ม "ส่วนอื่นของโลก" เช่นเดียวกับการประกวดในปีก่อนหน้า แต่มีข้อแตกต่างคือ ผู้ชมจาก "ส่วนอื่นของโลก" จะสามารถโหวตได้ตั้งแต่ 24 ชั่วโมงก่อนการแข่งขันจนถึง 25 นาที หลังการแสดงของผู้เข้าประกวดประเทศสุดท้ายเสร็จสิ้น และในรอบชิงชนะเลิศ ประเทศที่เข้าร่วมประกวดจะสามารถโหวตได้ตั้งแต่ก่อนเริ่มการแสดงของประเทศแรก ซึ่งต่างจากปีก่อนหน้าที่จะโหวตได้ก็ต่อเมื่อการแสดงของผู้เข้าประกวดประเทศสุดท้ายเสร็จสิ้น แต่ระยะเวลาการโหวตอย่างหลังนี้ยังใช้ในรอบคัดเลือกเช่นเดิม นอกจากนี้ แม้ประเทศเจ้าภาพและบิ๊กไฟว์ (สหราชอาณาจักร, ฝรั่งเศส, เยอรมนี, สเปน และ อิตาลี) จะได้เข้ารอบชิงชนะเลิศโดยอัตโนมัติก็ตาม แต่ก็ต้องทำการแสดงสดในรอบคัดเลือกด้วย

การรักษาความปลอดภัยในการประกวดครั้งนี้เป็นไปอย่างเข้มงวด อันเนื่องมาจากผลกระทบของสงครามอิสราเอล–ฮะมาส ซึ่งอิสราเอลก็เข้าร่วมประกวดครั้งนี้ มีการชุมนุมทั้งเพื่อสนับสนุนและประท้วงการเข้าร่วมของอิสราเอล อนึ่ง ในเดือนสิงหาคมปีก่อนหน้า ทางการสวีเดนได้ยกระดับการรักษาความปลอดภัยจากระดับ 3 เป็นระดับ 4 จากทั้งหมด 5 ระดับ เพื่อตอบสนองเหตุการณ์สงครามอิสราเอล–ฮะมาส และเหตุเผาคัมภีร์อัลกุรอานในประเทศ และเทศบาลเมืองมัลเมอได้เตรียมพื้นที่โรงเรียนและศูนย์กีฬาไว้สำหรับรองรับเหตุฉุกเฉินด้วย

ผู้ชนะในการประกวดครั้งนี้คือ เนโม เมทแทลร์ จากสวิตเซอร์แลนด์ โดยเป็นการคว้าแชมป์ครั้งแรกของประเทศในรอบ 36 ปี นับตั้งแต่เซลีน ดิออน ในปี 1988 โดยก่อนการแข่งขันรอบชิงชนะเลิศ โยสต์ ไคลน์ ตัวแทนจากเนเธอร์แลนด์ถูกตัดสิทธิ์จากการประกวด อีบียูประกาศว่าการตัดสิทธิ์นี้เนื่องจากพฤติกรรมไม่เหมาะสมต่อช่างภาพหญิงซึ่งเป็นหนึ่งในทีมงานโปรดักชันของประเทศเจ้าภาพ ทั้งนี้ ผู้เสียหายได้มีการแจ้งความกับตำรวจสวีเดนแล้ว และอยู่ระหว่างการสอบสวน แต่สถานีโทรทัศน์สาธารณะของเนเธอร์แลนด์ผู้ส่งตัวแทนเข้าประกวด ซึ่งได้หารือกับทางอีบียูก่อนการตัดสิทธิ์นั้น แถลงในภายหลังว่าการลงโทษดังกล่าว "ไม่เหมาะสม" และ "เป็นเรื่องน่าตกใจ" ทั้งนี้ นับเป็นครั้งแรกในประวัติศาสตร์ยูโรวิชันที่ผู้เข้าประกวดซึ่งผ่านรอบคัดเลือก ถูกตัดสิทธิ์ก่อนการประกวดรอบชิงชนะเลิศ

อนึ่ง เจ้าหญิงวิกตอเรีย มกุฎราชกุมารีแห่งสวีเดน เสด็จพระราชดำเนินทอดพระเนตรการประกวดรอบชิงชนะเลิศด้วยพระองค์เอง อีกทั้งทรงกล่าวต้อนรับผู้เข้าประกวดและผู้ชมทั่วโลกผ่านวิดีโอที่บันทึกไว้ล่วงหน้าในช่วงแรกของการถ่ายทอดสดดังกล่าวด้วย

## ประเทศที่เข้าร่วม

สถานีโทรทัศน์ระดับชาติที่เป็นสมาชิกอีบียูจะมีสิทธิ์เข้าร่วมการประกวดเพลงยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด ประเทศที่เป็นส่วนหนึ่งของ "บื๊กไฟว์" และสวีเดนเจ้าภาพ จะได้รับสิทธิ์เข้ารอบชิงชนะเลิศโดยอัตโนมัติ ในขณะที่ประเทศอื่นๆ ทั้งหมดจะถูกจัดให้ประกวดกันในหนึ่งในสองรอบรองชนะเลิศ

เมื่อวันที่ 5 ธันวาคม ค.ศ. 2023 อีบียูได้ทำประกาศว่าได้มี 37 ประเทศจะเข้าร่วมการประกวดในปี 2024 โดยมีลักเซมเบิร์กซึ่งได้กลับมาเข้าร่วมการแข่งขันอีกครั้งในรอบ 31 ปีหลังจากเข้าร่วมครั้งสุดท้ายในการประกวดปี 1993 และโรมาเนียซึ่งเข้าร่วมการประกวดครั้งสุดท้ายในการประกวดปี 2023 ได้ประกาศว่าจะไม่เข้าร่วมการประกวดปี 2024 ซึ่งได้รับการยืนยันเมื่อวันที่ 25 มกราคม 2024

ในการประกวดปีนี้มีศิลปินที่กลับมาเข้าร่วมการประกวดอีกครั้งสองคน ซึ่งคือนาตาลีอา บาร์บู ตัวแทนจากประเทศมอลโดวาซึ่งเคยเข้าร่วมการประกวดปี 2007 และเฮรา ปีเยิร์ก ตัวแทนจากประเทศไอซ์แลนด์ที่เคยเข้าร่วมการประกวดปี 2010

รายชื่อผู้เข้าร่วมการประกวดเพลงยูโรวิชันปี 2025| ประเทศ | สถานีโทรทัศน์ | ศิลปิน | เพลง | ภาษา | ผู้ประพันธ์เพลง | อ้างอิง |
| --- | --- | --- | --- | --- | --- | --- |
|  แอลเบเนีย | อาร์ทีเอสเฮช | เบซา | "ไททัน" | อังกฤษ | * เบซา โคเคดิมา
* ฟาบริซ กรันเดียน
* เกีย โคคา
* เคลดี บาฮิติ
 |  |
|  อาร์มีเนีย | เอเอ็มพีทีวี | ลาดานีวา | "ชาโก" (Ժակո) | อาร์มีเนีย | * ออเดรย์ เลอแคลร์ค
* ชาคลิน บักดาซารยาน
* หลุยส์ โตมา
 |  |
|  ออสเตรเลีย | เอสบีเอส | อิเล็กทริกฟีลด์ส | "วันมิลคาลี (วันบลัด)" | อังกฤษ, ยันกุนิตจาตารา | * ไมเคิล รอสส์
* ซาชาเรียฮา ฟิลดิง
 |  |
|  ออสเตรีย | โอแอร์เอ็ฟ | คาลีน | "วีวิวเรฟ" | อังกฤษ | * อันเดิร์ซ เวรทฮ็อฟ
* จิมมี เทิร์นเฟลท์
* ยูลี อาการ์ด
* โทมัส สเทนการ์ด
 |  |
|  อาเซอร์ไบจาน | ไอตีวี | แฟฆรี ร่วมกับอิลคิน เดิฟแลตอว์ | "เออซืนแลอาปาร์" | อังกฤษ, อาร์เซอร์ไบจาน | * เอ็ดการ์ ราวิน
* แฟฆรี อิสมายือโลว์
* ฮาซัน ฮายดาร์
* เมดินา ซาลิคห์
* ตามิลา รซาเยวา
 |  |
|  เบลเยียม | แอร์เตเบแอ็ฟ | มูสติ | "บีฟอร์เดอะพาร์ตีส์โอเวอร์" | อังกฤษ | * อารีอันนา ดามาโต
* เบอนัวต์ เลอแคลร์
* ชาร์ลอต คลาร์ก
* นีนา ซัมเปอร์มันส์
* ปีแยร์ ดูมูแลง
* โตมา มูสแต็ง
 |  |
|  โครเอเชีย | ฮาแอร์เต | เบบีลาซัญญา | "ริมติมตากีดิม" | อังกฤษ | มาร์กอ ปอรีชิช |  |
|  ไซปรัส | ไซบีซี | ซีเลีย แคปซิส | "ไลอาร์" | อังกฤษ | * ดิมิทริส กอนโตปูลอส
* เอลเก ทีล
 |  |
|  เช็กเกีย | แชแต | อัยโกะ | "เพเดสตอล" | อังกฤษ | * อาเลนา เชอร์มาโนวา-โคสเตเบโลวา
* สตีเวน อันเซลล์
 |  |
|  เดนมาร์ก | เดแอร์ | ซาบา | "แซนด์" | อังกฤษ | * โยนัส ธานเดอร์
* เมลานี เวห์เบ
* พีล เยปเพเซิน
 |  |
|  เอสโตเนีย | อีอาร์อาร์ | วีสมีนุสต์และปูลูป | "(เนนเดสต์) นาร์กูติกุมิเดสต์เอเตอาเม (คุลย์) มิดากิ" | เอสโตเนีย | * คาร์ล คีวัสติก
* คิม เวนเนอร์สเตริม
* คริสตียาน ยาคอบซอน
* มาร์โก ไวส์ซอน
* มิเคล ตามม์
* ปรีต ตอมซอน
* ราโม เตเดอร์
 |  |
|  ฟินแลนด์ | อือเล | วินโดวส์ไนน์ตีไฟว์แมน | "โนรูลส์" | อังกฤษ | * เฮนริ ปีสปาเนน
* ยูสซี รัวเน
* เตมู เกสเตริ
 |  |
|  ฝรั่งเศส | ฟรานซ์เตเลวีซีออน | สลีมาน | "มงนามูร์" | ฝรั่งเศส | * เมออีร์ ซาลาห์
* สลีมาน เนบชี
* ยาโคฟ ซาลาห์
 |  |
|  จอร์เจีย | จีพีบี | นุตซา บูซาลาดเซ | "ไฟเออร์ไฟเตอร์" | อังกฤษ | * อาดา ซัตกา
* ดาร์กอ ดีมีตรอฟ
 |  |
|  เยอรมนี | เอ็นเดแอร์ | อีซาก | "ออลเวส์ออนเดอะรัน" | อังกฤษ | * เกรก ทาโร
* อีซาก กูเดเรียน
* เควิน แลร์
* เลโอ ซาลมีเนน
 |  |
|  กรีซ | เอเรต | มารีนา ซัตติ | "ซารี" (Ζάρι) | กรีก | * จีนอ บอร์รี
* เจย์ เลวิต สโตลาร์
* จอร์แดน ริชาร์ด ปัลเมอร์
* คอนสแตนติน พลาเมนอฟ เบชคอฟ
* มาโนลิส โซลิดาคิส
* มารีนา ซัตติ
* นิก โคโดนัส
* โอเก
* วลอสปา
 |  |
|  ไอซ์แลนด์ | อาร์อูเว | เฮรา ปีเยิร์ก | "สแกร์ออฟไฮทส์" | อังกฤษ | * อัสติส มาเรีย วิธาร์สโตตตีร์
* เฟอร์รา อัลไควซี
* ยาโร โอมาร์
* มิคาเอล บูเรก
 |  |
|  ไอร์แลนด์ | อาร์ทีอี | แบมบี ธัก | "ดูมส์เดย์บลู" | อังกฤษ | * แบมบี เรย์ รอบินสัน
* โอลิเวีย แคสซี บรูคิง
* แซม แมตล็อก
* ไทเลอร์ ไรเดอร์
 |  |
|  อิสราเอล | ไอพีบีซี | เอเดน โกลัน | "เฮอร์ริเคน" | อังกฤษ, ฮีบรู | * อาวี โอฮายอน
* เคเรน เปเลส
* สตาฟ เบเกอร์
 |  |
|  อิตาลี | ไร | อันเจลีนา มังโก | "ลาโนยา" | อิตาลี | * อังเจลีนา มังโก
* ดารีโอ ไฟนี
* ฟรันเชสกา กาเลอาโร
 |  |
|  ลัตเวีย | แอลทีวี | ดอนส์ | "ฮอโลว์" | อังกฤษ | * อาตูรส์ ชินกีเรย์ส
* กาเต นอร์ทร็อป
* เลียม เกดเดส
 |  |
|  ลิทัวเนีย | แอลอาร์ที | ซิลเวสเตอร์ เบลต์ | "ลุกเตล์ก" | ลิทัวเนีย | * เจซิกา ซีโวคาอีแต
* เอเลนา ยูร์กาอีตีแต
* ซิลเวสตรัส เบลแต
 |  |
|  ลักเซมเบิร์ก | อาร์ทีแอล | ตาลี | "ไฟเตอร์" | ฝรั่งเศส, อังกฤษ | * อานา ซิมเมอร์
* ดารีโอ ไฟนี
* มานอน รอมิตี
* ซิลวีโอ ลิสบอน
 |  |
|  มอลตา | พีบีเอส | ซาราห์ บอนนิชิ | "ลูป" | อังกฤษ | * จอห์น เอมิล โจฮันส์ซัน
* จอย เด็บ
* เควิน ลี
* ลินเนีย เด็บ
* ไลร์ ก็อตซี แองเจล
* แมทธิว เจมส์ บอร์ก
* ไมเคิล โจ ซินี
* ซาราห์ บอนนิชิ
* เซบัสเตียน พริตชาร์ด-เจมส์
 |  |
|  มอลโดวา | เตเรเม | นาตาลีอา บาร์บู | "อินเดอะมิดเดิล" | อังกฤษ | * คริส ริชาร์ดส์
* นาตาลีอา บาร์บู
 |  |
|  เนเธอร์แลนด์ | อาโฟรโทรส | โยสต์ เคลน์ | "อือโรปาปา" | ดัตช์ | * ดอนนี เอลเลอชตรึม
* ดีลัน ฟัน เดล
* โยสต์ เคลน์
* เพาล์ เอ็ลชตัค
* ท็อยน์ เดอ ครุยฟ์
* ทียเมิน เมลีสซันต์
* ทิม ฮาร์ส
 |  |
|  นอร์เวย์ | เอ็นอาร์เค | กอเตอ | "อึลเวฮัม" | นอร์เวย์ | * เออร์เลนด์ สเก็ตเน
* กุนน์ฮิลด์ ซุนด์ลิ
* มักนุส เบอร์มาร์ก
* ยอน เอเวน แชเรร์
* มาริต ยันส์เซิน ลิลเลบูเอน
* รอนนี ยันส์เซิน
* สไวนุง ซุนด์ลี
 |  |
|  โปแลนด์ | เตเฟาเป | ลูนา | "เดอะทาวเวอร์" | อังกฤษ | * อาแลกซันดรา คาตาชีนา วีแยลกอมัส
* แม็กซ์ คูก
* ปอล ดีกซัน
 |  |
|  โปรตุเกส | เอร์เตเป | ยอลันดา | "กรีตู" | โปรตุเกส | * อัลแบร์ตู แอร์นันเดซ
* ยอลันดา กอชตา
 |  |
|  ซานมารีโน | เอสเอ็มอาร์ทีวี | เมการา | "11:11" | สเปน, อิตาลี | * อีสรา ดันเต ราโมส โซโลมันโด
* โรเบอร์โต ลา ลูเอตา รุอิซ
* ซารา ฆิเมเนซ โมรัล
 |  |
|  เซอร์เบีย | อาร์ทีเอส | เตยา ดอรา | "รามอนดา" (Рамонда) | เซอร์เบีย | * อันดรียาโน คาโดวิช
* ลูกา โยวาโนวิช
* เตออดอรา ปัฟลอฟสกา
 |  |
|  สโลวีเนีย | แอร์เตเวเอสแอลโอ | ไรเวน | "เวรอนิกา" | สโลวีเนีย | * โบยัน ซเยวติชานิน
* ดานีโล คาเปล
* คลาฟดียา โคปีนา
* มาร์ติน เบซยัก
* ปีเตอร์ คู
* ซารา บริชกี ซีร์มัน
 |  |
|  สเปน | เอเรเตอูเบเอ | เนบูลอสซา | "ซอร์รา" | สเปน | * มาเรีย บัส
* มาร์ก ดาโซว์ซา
 |  |
|  สวีเดน | เอสเวียเทีย | มาร์กุสและมาร์ตินุส | "อันฟอร์เก็ตอะเบิล" | อังกฤษ | * ยิมมี เธิร์นเฟลด์ท
* จอย เด็บ
* ลินเนีย เด็บ
* มาร์กุส กุนนาร์เชิน
* มาร์ตินุส กุนนาร์เชิน
 |  |
|   สวิตเซอร์แลนด์ | เอสอาร์จี เอสเอสอาร์ | เนโม | "เดอะโคด" | อังกฤษ | * เบนจามิน อะลาซู
* ลาซเซ มิดเชียน นีมาน
* ลินดา ดาเล
* เนโม เมทแทลร์
 |  |
|  ยูเครน | ซุสปีลแน | อาลอนา อาลอนาและแจร์รี แฮย์ล | "แตแรซาอีมารียา" | ยูเครน, อังกฤษ | * อลีโยนา ซาฟราเนนโก
* อันตอน ชิลิบี
* อีวาน กลืยเมนโก
* ยานา แชมาแยวา
 |  |
|  สหราชอาณาจักร | บีบีซี | ออลลี อเล็กซานเดอร์ | "ดิซซี" | อังกฤษ | * โอลิเวอร์ อเล็กซานเดอร์ ธอร์นตัน
* แดนนี แอล ฮาร์ล
 |  |

### ประเทศอื่น

สมาชิกอีบียูปัจจุบันในอันดอร์รา บอสเนียและเฮอร์เซโกวีนา โมนาโก และสโลวาเกีย ได้ยืนยันจะไม่เข้าร่วมการประกวดอยู่ก่อนแล้วตั้งแต่การประกาศรายชื่อผู้เข้าร่วมของอีบียู ทีวีอาร์ สถานีโทรทัศน์แห่งชาติโรมาเนียที่เข้าร่วมยังคงเจรจากับอีบียูจนถึงวันที่ 25 มกราคม 2024 แต่ตัดสินใจไม่เข้าร่วมด้วยเหตุผลทางการเงิน

## หมายเหตุ

## อ้างอิง